CELEX: 32015R2174
Language: el
Date: 2015-11-24 00:00:00
Title: Εκτελεστικός κανονισμός (ΕΕ) 2015/2174 της Επιτροπής, της 24ης Νοεμβρίου 2015, για την ενδεικτική σύνοψη περιβαλλοντικών αγαθών και υπηρεσιών, τον μορφότυπο για τη διαβίβαση δεδομένων για τους ευρωπαϊκούς περιβαλλοντικούς οικονομικούς λογαριασμούς και τις λεπτομέρειες, τη δομή και την περιοδικότητα των εκθέσεων ποιότητας, σύμφωνα με τον κανονισμό (ΕΕ) αριθ. 691/2011 του Ευρωπαϊκού Κοινοβουλίου και του Συμβουλίου σχετικά με τους ευρωπαϊκούς περιβαλλοντικούς οικονομικούς λογαριασμούς (Κείμενο που παρουσιάζει ενδιαφέρον για τον ΕΟΧ)

25.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 307/17
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2174 ΤΗΣ ΕΠΙΤΡΟΠΉΣ
   της 24ης Νοεμβρίου 2015
   για την ενδεικτική σύνοψη περιβαλλοντικών αγαθών και υπηρεσιών, τον μορφότυπο για τη διαβίβαση δεδομένων για τους ευρωπαϊκούς περιβαλλοντικούς οικονομικούς λογαριασμούς και τις λεπτομέρειες, τη δομή και την περιοδικότητα των εκθέσεων ποιότητας, σύμφωνα με τον κανονισμό (ΕΕ) αριθ. 691/2011 του Ευρωπαϊκού Κοινοβουλίου και του Συμβουλίου σχετικά με τους ευρωπαϊκούς περιβαλλοντικούς οικονομικούς λογαριασμούς
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 691/2011 του Ευρωπαϊκού Κοινοβουλίου και του Συμβουλίου, της 6ης Ιουλίου 2011, σχετικά με τους ευρωπαϊκούς περιβαλλοντικούς οικονομικούς λογαριασμούς (1), και ιδίως το άρθρο 3 παράγραφος 5, το άρθρο 6 παράγραφος 2 και το άρθρο 7 παράγραφος 3,
   Εκτιμώντας τα ακόλουθα:
   
               (1)
            
            
               Οι ευρωπαϊκοί περιβαλλοντικοί οικονομικοί λογαριασμοί, όπως ορίζονται στον κανονισμό (ΕΕ) αριθ. 691/2011 έχουν αρθρωτή δομή και, συγκεκριμένα, υπάρχει στο παράρτημα V μια ενότητα για τους λογαριασμούς που αφορούν περιβαλλοντικά αγαθά και υπηρεσίες.
            
         
               (2)
            
            
               Η Επιτροπή πρέπει να καταρτίσει ενδεικτική σύνοψη των περιβαλλοντικών αγαθών και υπηρεσιών και των οικονομικών δραστηριοτήτων που εμπίπτουν στο παράρτημα V έως τις 31 Δεκεμβρίου 2015.
            
         
               (3)
            
            
               Σύμφωνα με το άρθρο 6 του κανονισμού (ΕΕ) αριθ. 691/2011, τα κράτη μέλη διαβιβάζουν τα στατιστικά στοιχεία σε ηλεκτρονική μορφή, σύμφωνα με κατάλληλο τεχνικό μορφότυπο που θεσπίζεται από την Επιτροπή. Η πρωτοβουλία για την ανταλλαγή στατιστικών στοιχείων και μεταδεδομένων (SDMX) σχετικά με τα στατιστικά και τεχνικά πρότυπα για την ανταλλαγή και την κοινοποίηση δεδομένων και μεταδεδομένων δρομολογήθηκε από την Τράπεζα Διεθνών Διακανονισμών, την Ευρωπαϊκή Κεντρική Τράπεζα, την Επιτροπή (Eurostat), το Διεθνές Νομισματικό Ταμείο, τον Οργανισμό Οικονομικής Συνεργασίας και Ανάπτυξης (ΟΟΣΑ), τον Οργανισμό Ηνωμένων Εθνών και την Παγκόσμια Τράπεζα. Για την ανταλλαγή επίσημων στατιστικών, η SDMX παρέχει τα στατιστικά και τεχνικά πρότυπα. Συνεπώς, θα πρέπει να καθιερωθεί τεχνικός μορφότυπος σύμφωνα με τα εν λόγω πρότυπα. Στα κράτη μέλη θα δοθούν οδηγίες για την υλοποίηση αυτών των μορφότυπων σύμφωνα με τις απαιτήσεις του παρόντος κανονισμού. Οι κατευθυντήριες γραμμές θα καταρτιστούν από την Επιτροπή (Εurostat) σε στενή συνεργασία με τα κράτη μέλη στο πλαίσιο του ευρωπαϊκού στατιστικού συστήματος.
            
         
               (4)
            
            
               Η εφαρμογή ενός ενιαίου προτύπου για την ανταλλαγή και τη διαβίβαση δεδομένων όσον αφορά τις στατιστικές που καλύπτονται από τον κανονισμό (ΕΕ) αριθ. 691/2011 θα είχε θετική συμβολή στην ενοποίηση των επιχειρηματικών διαδικασιών σε αυτόν τον στατιστικό τομέα.
            
         
               (5)
            
            
               Σύμφωνα με το άρθρο 7 παράγραφος 2 του κανονισμού (ΕΕ) αριθ. 691/2011, τα κράτη μέλη διαβιβάζουν στην Επιτροπή (Eurostat) έκθεση σχετικά με την ποιότητα των στοιχείων που διαβιβάστηκαν.
            
         
               (6)
            
            
               Σύμφωνα με το άρθρο 7 παράγραφος 3 του κανονισμού (ΕΕ) αριθ. 691/2011, η Επιτροπή εκδίδει εκτελεστικές πράξεις στις οποίες καθορίζονται οι λεπτομέρειες, η δομή και η περιοδικότητα των εκθέσεων ποιότητας.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ενδεικτική σύνοψη περιβαλλοντικών αγαθών και υπηρεσιών και οικονομικών δραστηριοτήτων
   Η ενδεικτική σύνοψη περιβαλλοντικών αγαθών και υπηρεσιών και οικονομικών δραστηριοτήτων καταρτίστηκε όπως ορίζεται στο παράρτημα.
   Άρθρο 2
   Τεχνικός μορφότυπος για τη διαβίβαση δεδομένων
   Τα κράτη μέλη παρέχουν τα δεδομένα που απαιτούνται από τον κανονισμό (ΕΕ) αριθ. 691/2011 χρησιμοποιώντας τους μορφότυπους δεδομένων που είναι σύμφωνοι με τα πρότυπα SDMX. Η Επιτροπή (Eurostat) καθιστά διαθέσιμα λεπτομερή στοιχεία σχετικά με τους μορφότυπους αυτούς.
   Άρθρο 3
   Λεπτομέρειες, δομή και περιοδικότητα των εκθέσεων ποιότητας
   1.   Κάθε χρόνο τα κράτη μέλη διαβιβάζουν στην Επιτροπή (Εurostat) εκθέσεις σχετικά με την ποιότητα των δεδομένων που διαβίβασαν βάσει του κανονισμού (ΕΕ) αριθ. 691/2011 εντός των ίδιων προθεσμιών διαβίβασης που ορίζονται στα παραρτήματα I έως VI, τμήμα 4 του εν λόγω κανονισμού.
   2.   Οι εκθέσεις ποιότητας περιλαμβάνουν πληροφορίες για:
   
               α)
            
            
               την ποιότητα των πηγών που χρησιμοποιήθηκαν για τη διαβίβαση των στοιχείων στο πλαίσιο του κανονισμού (ΕΕ) αριθ. 691/2011·
            
         
               β)
            
            
               τις προσαρμογές που έγιναν στις βασικές στατιστικές ώστε το αποτέλεσμα να ευθυγραμμίζεται με τις έννοιες και τους ορισμούς των λογαριασμών ή για άλλους μεθοδολογικούς λόγους·
            
         
               γ)
            
            
               την εκτίμηση και κατάρτιση των στοιχείων που δεν μπορούν να προέλθουν απευθείας από τις στατιστικές πηγές·
            
         
               δ)
            
            
               τις διακοπές της χρονολογικής σειράς που προκύπτουν από αλλαγές στη μεθοδολογία ή στις πηγές δεδομένων και τα βήματα που γίνονται για να εξασφαλιστούν όσο το δυνατόν πιο συγκρίσιμες χρονολογικές σειρές.
            
         Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Νοεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 192 της 22.7.2011, σ. 1.
   
      ΠΑΡΑΡΤΗΜΑ
      Για να διευκολυνθεί η ομοιόμορφη εφαρμογή του παραρτήματος V του κανονισμού (ΕΕ) αριθ. 691/2011, στο παρόν παράρτημα παρέχεται μια ενδεικτική σύνοψη περιβαλλοντικών αγαθών και υπηρεσιών και οικονομικών δραστηριοτήτων. Η σύνοψη συνίσταται σε έναν κατάλογο περιβαλλοντικών αγαθών και υπηρεσιών και έναν κατάλογο οικονομικών δραστηριοτήτων.
      Τα αγαθά, οι υπηρεσίες και οι οικονομικές δραστηριότητες πρέπει να είναι σημαντικές σε εθνικό επίπεδο. Τα ακόλουθα κριτήρια μπορούν να χρησιμοποιηθούν για την αξιολόγηση της σημασίας τους σε εθνικό επίπεδο:
      
                  α)
               
               
                  η παραγωγή των αγαθών και των υπηρεσιών, καθώς και οι οικονομικές δραστηριότητες είναι στατιστικά σημαντικές στη χώρα,
               
            
                  β)
               
               
                  υπάρχουν πηγές δεδομένων για την εκτίμηση των αγαθών, των υπηρεσιών και των οικονομικών δραστηριοτήτων.
               
            Η ενδεικτική σύνοψη δεν είναι εξαντλητική και δεν αποκλείει την ύπαρξη άλλων εθνικά σημαντικών περιβαλλοντικών αγαθών, υπηρεσιών και οικονομικών δραστηριοτήτων.
      
         Περιβαλλοντικά αγαθά και υπηρεσίες
      
      
                  —
               
               
                  Βιολογικά αγροτικά (γεωργικά και κτηνοτροφικά) προϊόντα, προϊόντα βιολογικής ιχθυοκαλλιέργειας και υποστηρικτικές υπηρεσίες·
               
            
                  —
               
               
                  Καυσόξυλα· άλλη ξυλεία που πληροί κριτήρια αειφορίας·
               
            
                  —
               
               
                  Υπηρεσίες ανάπλασης ορυχείων·
               
            
                  —
               
               
                  Υπηρεσίες συλλογής υδάτων αποστράγγισης για την πρόληψη της ρύπανσης των υπόγειων υδάτων·
               
            
                  —
               
               
                  Ηλεκτρικός και αποδοτικότερος ως προς τη χρήση των πόρων εξοπλισμός μεταφορών· εξατμίσεις και μέρη τους (επίσης, φίλτρα σωματιδίων)·
               
            
                  —
               
               
                  Όργανα, μηχανήματα και συσκευές για την ανάλυση των ρύπων, τη διήθηση (φιλτράρισμα) και τον καθαρισμό αερίων και υγρών·
               
            
                  —
               
               
                  Σηπτικές δεξαμενές, διάτρητα καλάθια και παρόμοια αντικείμενα που χρησιμοποιούνται για το φιλτράρισμα του νερού στην είσοδο των υπονόμων· αντλίες για χρήση στην επεξεργασία λυμάτων, οχήματα για τη συλλογή λυμάτων και τον καθαρισμό αποχετεύσεων, ενεργός άνθρακας για φιλτράρισμα υδάτων·
               
            
                  —
               
               
                  Σωλήνες και αγωγοί για εγκαταστάσεις επεξεργασίας λυμάτων, καθώς και για τη διαχείριση υδάτων·
               
            
                  —
               
               
                  Σάκοι και σακούλες για την αντικατάσταση των πλαστικών σακουλών· κάδοι, κουτιά, κιβώτια και άλλα δοχεία για την τοποθέτηση και τη μεταφορά αποβλήτων· σανίδες, τεμάχια και παρόμοια είδη από φυτικές ίνες, άχυρα ή υπολείμματα ξυλείας, συσσωματωμένα με ανόργανες συνδετικές ύλες· καυστήρες και μηχανήματα για τη διαχείριση αποβλήτων (π.χ. για χρήση σε χώρους υγειονομικής ταφής)·
               
            
                  —
               
               
                  Περιέκτες μολύβδου για ραδιενεργά απόβλητα·
               
            
                  —
               
               
                  Υπηρεσίες συντήρησης και επισκευής για τον περιορισμό των απωλειών ύδατος·
               
            
                  —
               
               
                  Ειδικός εξοπλισμός για την παραγωγή ενέργειας από ανανεώσιμες πηγές: π.χ. συστήματα αποθήκευσης για βιοαέριο, λέβητες που λειτουργούν με καύση ξύλων και άλλες συσκευές, ηλιακοί συλλέκτες (πάνελ) και φωτοβολταϊκές κυψέλες, υδραυλικοί στρόβιλοι και τροχοί (υδρόμυλοι), ανεμογεννήτριες·
               
            
                  —
               
               
                  Βιοκαύσιμα·
               
            
                  —
               
               
                  Ξυλάνθρακας που πληροί κριτήρια αειφορίας·
               
            
                  —
               
               
                  Προϊόντα θερμομόνωσης και ηχομόνωσης κυρίως σε κτίρια: π.χ. προϊόντα από φελλό, παράθυρα με τρία μονωτικά επίπεδα, μονωτικά υλικά για προσόψεις, στέγες και άλλα δομικά στοιχεία για κτίρια όπως υλικά από ίνες υάλου, ορυκτοβάμβακας, κυτταρίνη, πολυμερή, πολυουρεθάνη και άλλα·
               
            
                  —
               
               
                  Μετασκευασμένα ξύλινα κιβώτια·
               
            
                  —
               
               
                  Ειδικός εξοπλισμός για την προστασία του περιβάλλοντος και προϊόντα διαχείρισης πόρων: π.χ. θερμοστάτες για ρύθμιση θέρμανσης και ψύξης, θερμοστατικές βαλβίδες, αντλίες θερμότητας, λέβητες συμπύκνωσης, ηλιακοί θερμοσίφωνες·
               
            
                  —
               
               
                  Λαμπτήρες εκκένωσης όπως λαμπτήρες χαμηλής πίεσης (π.χ. συμπαγείς λαμπτήρες φθορισμού) και οι πλέον αποδοτικές οικιακές συσκευές·
               
            
                  —
               
               
                  Αναγεννημένο καουτσούκ σε πρωτογενείς μορφές ή σε πλάκες, φύλλα ή ταινίες, βιοπλαστικοί σάκοι και σακούλες·
               
            
                  —
               
               
                  Μηχανήματα για την ανάκτηση μετάλλων·
               
            
                  —
               
               
                  Υπηρεσίες συντήρησης, επισκευής και εγκατάστασης περιβαλλοντικών προϊόντων·
               
            
                  —
               
               
                  Ηλεκτρισμός, αέριο και θέρμανση που παράγονται από ανανεώσιμες πηγές·
               
            
                  —
               
               
                  Αφαλατωμένο νερό και συλλεγόμενα όμβρια ύδατα· συντήρηση δικτύου ύδρευσης για τον περιορισμό των απωλειών ύδατος·
               
            
                  —
               
               
                  Υπηρεσίες αποχέτευσης: π.χ. συλλογή, μεταφορά και επεξεργασία λυμάτων, λειτουργία, συντήρηση και καθαρισμός αποχετευτικών συστημάτων·
               
            
                  —
               
               
                  Υπηρεσίες συλλογής, επεξεργασίας και διάθεσης μη επικίνδυνων και επικίνδυνων αποβλήτων·
               
            
                  —
               
               
                  Υπηρεσίες επεξεργασίας και διάθεσης πυρηνικών αποβλήτων·
               
            
                  —
               
               
                  Υπηρεσίες ανάκτησης υλικών· δευτερογενείς πρώτες ύλες·
               
            
                  —
               
               
                  Υπηρεσίες απορρύπανσης και καθαρισμού του εδάφους, των υπόγειων και επιφανειακών υδάτων·
               
            
                  —
               
               
                  Υπηρεσίες εξυγίανσης και καθαρισμού του αέρα·
               
            
                  —
               
               
                  Άλλες υπηρεσίες εξυγίανσης και εξειδικευμένου ελέγχου ρύπανσης·
               
            
                  —
               
               
                  Χαμηλής ενεργειακής κατανάλωσης και παθητικά κτίρια και ενεργειακή αναβάθμιση υφισταμένων κτιρίων·
               
            
                  —
               
               
                  Υπηρεσίες συντήρησης και επισκευής δικτύων ύδρευσης·
               
            
                  —
               
               
                  Εγκαταστάσεις επεξεργασίας λυμάτων και στερεών αποβλήτων και συστήματα αποχέτευσης·
               
            
                  —
               
               
                  Εγκαταστάσεις παραγωγής ενέργειας από ανανεώσιμες πηγές, συμπεριλαμβανομένης της εγκατάστασης φωτοβολταϊκών κυψελών (πάνελ)·
               
            
                  —
               
               
                  Εργασίες ηχομόνωσης·
               
            
                  —
               
               
                  Υπηρεσίες πολιτικού μηχανικού και αρχιτέκτονα για χαμηλής ενεργειακής κατανάλωσης και παθητικά κτίρια και ενεργειακή αναβάθμιση υφισταμένων κτιρίων·
               
            
                  —
               
               
                  Υπηρεσίες πολιτικού μηχανικού και αρχιτέκτονα για έργα που βασίζονται σε ανανεώσιμες πηγές ενέργειας·
               
            
                  —
               
               
                  Υπηρεσίες πολιτικού μηχανικού και αρχιτέκτονα για έργα διαχείρισης υδάτων, λυμάτων και στερεών αποβλήτων·
               
            
                  —
               
               
                  Υπηρεσίες τεχνικού ελέγχου οχημάτων οδικών μεταφορών όσον αφορά τις εκπομπές αερίων·
               
            
                  —
               
               
                  Υπηρεσίες Ε & Α για την προστασία του περιβάλλοντος και τη διαχείριση των πόρων·
               
            
                  —
               
               
                  Υπηρεσίες παροχής περιβαλλοντικών συμβουλών·
               
            
                  —
               
               
                  Δημόσια απορρίμματα και αποκομιδή απορριμμάτων από τον δρόμο·
               
            
                  —
               
               
                  Διοικητικές υπηρεσίες για την προστασία του περιβάλλοντος και τη διαχείριση των πόρων·
               
            
                  —
               
               
                  Υπηρεσίες επιμόρφωσης για την προστασία του περιβάλλοντος και τη διαχείριση των πόρων·
               
            
                  —
               
               
                  Υπηρεσίες προστασίας του περιβάλλοντος που παρέχονται από οργανώσεις/συλλόγους·
               
            
                  —
               
               
                  Υπηρεσίες προστασίας φυσικών περιοχών (βιοτόπων), συμπεριλαμβανομένων των υπηρεσιών διατήρησης της άγριας πανίδας.
               
            
         Περιβαλλοντικές οικονομικές δραστηριότητες
      
      
                  —
               
               
                  Βιολογικά αγροτικά (γεωργικά και κτηνοτροφικά) προϊόντα, προϊόντα βιολογικής ιχθυοκαλλιέργειας και υποστηρικτικές υπηρεσίες·
               
            
                  —
               
               
                  Καυσόξυλα· παραγωγή άλλης ξυλείας που πληροί κριτήρια αειφορίας·
               
            
                  —
               
               
                  Ανάπλαση ορυχείων·
               
            
                  —
               
               
                  Συλλογή υδάτων αποστράγγισης για την πρόληψη της ρύπανσης των υπόγειων υδάτων·
               
            
                  —
               
               
                  Κατασκευή ηλεκτρικού και αποδοτικότερου ως προς τη χρήση των πόρων εξοπλισμού μεταφορών· εξατμίσεων και μερών τους (επίσης, φίλτρων σωματιδίων)·
               
            
                  —
               
               
                  Κατασκευή οργάνων, μηχανημάτων και συσκευών για την ανάλυση των ρύπων, τη διήθηση (φιλτράρισμα) και τον καθαρισμό αερίων και υγρών·
               
            
                  —
               
               
                  Κατασκευή σηπτικών δεξαμενών, διάτρητων καλαθιών και παρόμοιων αντικειμένων που χρησιμοποιούνται για το φιλτράρισμα του νερού στην είσοδο των υπονόμων· αντλιών για χρήση στην επεξεργασία λυμάτων, οχημάτων για τη συλλογή λυμάτων και τον καθαρισμό αποχετεύσεων, ενεργού άνθρακα για το φιλτράρισμα υδάτων·
               
            
                  —
               
               
                  Κατασκευή σωλήνων και αγωγών για εγκαταστάσεις επεξεργασίας λυμάτων, καθώς και για τη διαχείριση υδάτων·
               
            
                  —
               
               
                  Κατασκευή σάκων και σακουλών για την αντικατάσταση πλαστικών σακουλών· κάδων, κουτιών, κιβωτίων και άλλων δοχείων για την τοποθέτηση και μεταφορά αποβλήτων· σανίδων, τεμαχίων και παρόμοιων ειδών από φυτικές ίνες, άχυρα ή υπολείμματα ξυλείας, συσσωματωμένων με ανόργανες συνδετικές ύλες· καυστήρων και μηχανημάτων για τη διαχείριση των αποβλήτων (π.χ. για χρήση σε χώρους υγειονομικής ταφής)·
               
            
                  —
               
               
                  Κατασκευή περιεκτών μολύβδου για ραδιενεργά απόβλητα·
               
            
                  —
               
               
                  Δραστηριότητες συντήρησης και επισκευής για τον περιορισμό απωλειών υδάτων·
               
            
                  —
               
               
                  Κατασκευή ειδικού εξοπλισμού για την παραγωγή ενέργειας από ανανεώσιμες πηγές: π.χ. συστημάτων αποθήκευσης για βιοαέριο, λεβήτων καυσόξυλων και άλλων συσκευών, ηλιακών πάνελ και φωτοβολταϊκών κυψελών, υδραυλικών στροβίλων και μύλων, ανεμογεννητριών·
               
            
                  —
               
               
                  Παραγωγή βιοκαυσίμων·
               
            
                  —
               
               
                  Παραγωγή ξυλάνθρακα που συμμορφώνεται με κριτήρια αειφορίας·
               
            
                  —
               
               
                  Κατασκευή προϊόντων θερμομόνωσης και ηχομόνωσης κυρίως σε κτίρια: π.χ. προϊόντων από φελλό, παραθύρων με τρία μονωτικά επίπεδα, μονωτικών υλικών για προσόψεις, στέγες και άλλων δομικών στοιχείων για κτίρια, όπως υλικά από ίνες υάλου, ορυκτοβάμβακας, κυτταρίνη, πολυμερή, πολυουρεθάνη και άλλα·
               
            
                  —
               
               
                  Μετασκευή ξύλινων κιβωτίων·
               
            
                  —
               
               
                  Κατασκευή ειδικού εξοπλισμού που προορίζεται για την προστασία του περιβάλλοντος και τη διαχείριση πόρων: π.χ. θερμοστατών για ρύθμιση θέρμανσης και ψύξης, θερμοστατικών βαλβίδων, αντλιών θερμότητας, λεβήτων συμπύκνωσης, ηλιακών θερμοσιφώνων·
               
            
                  —
               
               
                  Κατασκευή λαμπτήρων εκκένωσης όπως λαμπτήρων χαμηλής πίεσης (π.χ. συμπαγών λαμπτήρων φθορισμού) και των πλέον αποδοτικών οικιακών συσκευών·
               
            
                  —
               
               
                  Παραγωγή αναγεννημένου καουτσούκ σε πρωτογενείς μορφές ή σε πλάκες, φύλλα ή ταινίες, βιοπλαστικών σάκων και σακουλών·
               
            
                  —
               
               
                  Κατασκευή μηχανημάτων για την ανάκτηση μετάλλων·
               
            
                  —
               
               
                  Δραστηριότητες συντήρησης, επισκευής και εγκατάστασης περιβαλλοντικών προϊόντων·
               
            
                  —
               
               
                  Παραγωγή ηλεκτρισμού, αερίου και θέρμανσης από ανανεώσιμες πηγές·
               
            
                  —
               
               
                  Αφαλάτωση νερού και συλλογή όμβριων υδάτων· συντήρηση δικτύου ύδρευσης για τον περιορισμό των απωλειών ύδατος·
               
            
                  —
               
               
                  Παροχή υπηρεσιών αποχέτευσης: π.χ. συλλογή, μεταφορά και επεξεργασία λυμάτων, λειτουργία, συντήρηση και καθαρισμός αποχετευτικών συστημάτων·
               
            
                  —
               
               
                  Παροχή υπηρεσιών συλλογής, επεξεργασίας και διάθεσης μη επικίνδυνων και επικίνδυνων αποβλήτων·
               
            
                  —
               
               
                  Παροχή υπηρεσιών επεξεργασίας και διάθεσης πυρηνικών αποβλήτων·
               
            
                  —
               
               
                  Παροχή υπηρεσιών ανάκτησης υλικών· παραγωγή δευτερογενών πρώτων υλών·
               
            
                  —
               
               
                  Παροχή υπηρεσιών απορρύπανσης και καθαρισμού του εδάφους, των υπόγειων και επιφανειακών υδάτων·
               
            
                  —
               
               
                  Παροχή υπηρεσιών εξυγίανσης και καθαρισμού του αέρα·
               
            
                  —
               
               
                  Παροχή άλλων υπηρεσιών εξυγίανσης και εξειδικευμένου ελέγχου ρύπανσης·
               
            
                  —
               
               
                  Κατασκευή χαμηλής ενεργειακής κατανάλωσης και παθητικών κτιρίων και ενεργειακή αναβάθμιση υφισταμένων κτιρίων·
               
            
                  —
               
               
                  Συντήρηση και επισκευή δικτύων ύδρευσης·
               
            
                  —
               
               
                  Κατασκευαστικές εργασίες για εγκαταστάσεις επεξεργασίας λυμάτων και στερεών αποβλήτων και συστήματα αποχέτευσης·
               
            
                  —
               
               
                  Κατασκευαστικές εργασίες για εγκαταστάσεις παραγωγής ενέργειας από ανανεώσιμες πηγές, συμπεριλαμβανομένης της εγκατάστασης των φωτοβολταϊκών κυψελών (πάνελ)·
               
            
                  —
               
               
                  Εργασίες ηχομόνωσης·
               
            
                  —
               
               
                  Υπηρεσίες πολιτικού μηχανικού και αρχιτέκτονα για χαμηλής ενεργειακής κατανάλωσης και παθητικά κτίρια και ενεργειακή αναβάθμιση των υφισταμένων κτιρίων·
               
            
                  —
               
               
                  Υπηρεσίες πολιτικού μηχανικού και αρχιτέκτονα για έργα που βασίζονται σε ανανεώσιμες πηγές ενέργειας·
               
            
                  —
               
               
                  Υπηρεσίες πολιτικού μηχανικού και αρχιτέκτονα για έργα διαχείρισης υδάτων, λυμάτων και στερεών αποβλήτων·
               
            
                  —
               
               
                  Υπηρεσίες τεχνικού ελέγχου οχημάτων οδικών μεταφορών όσον αφορά τις εκπομπές αερίων·
               
            
                  —
               
               
                  Υπηρεσίες Ε & Α για την προστασία του περιβάλλοντος και τη διαχείριση των πόρων·
               
            
                  —
               
               
                  Υπηρεσίες παροχής περιβαλλοντικών συμβουλών·
               
            
                  —
               
               
                  Δημόσια απορρίμματα και αποκομιδή απορριμμάτων από τον δρόμο·
               
            
                  —
               
               
                  Διοικητικές υπηρεσίες για την προστασία του περιβάλλοντος και τη διαχείριση των πόρων·
               
            
                  —
               
               
                  Υπηρεσίες επιμόρφωσης για την προστασία του περιβάλλοντος και τη διαχείριση των πόρων·
               
            
                  —
               
               
                  Υπηρεσίες προστασίας του περιβάλλοντος που παρέχονται από οργανώσεις/συλλόγους·
               
            
                  —
               
               
                  Υπηρεσίες προστασίας φυσικών περιοχών (βιοτόπων), συμπεριλαμβανομένων των υπηρεσιών διατήρησης της άγριας πανίδας.